**APELUL**

**PROIECTELOR din cadrul programelor de stat**

1. ***„Design-ul substanţelor chimice şi dirijarea arhitecturii materialelor pentru diverse aplicaţii” (coordonator acad. Gheorghe Duca),***
2. ***„Regenerare prin terapie celulară a ţesuturilor şi a organelor afectate” (coordonator acad. Ion Ababii)***

**FINANȚATE DE LA BUGETUL DE STAT**

**PENTRU ANII 2016-2017**

**CUPRINS**

[1. Scopul 2](#_Toc417980675)

[2.](#_Toc417980676) Obiective…………………………………………………………………………………………2

3. Condiţii de participare 2

4. Durata………………………………………………………………………………………….....3

5. Buget……………………………………………………………………………………………...3

6. Structura echipei de implementare a proiectului……………………………………………...3

7. Înaintarea, evaluarea și selecția proiectelor……………………………………………………4

[7.1. Evaluarea de către experţi 4](#_Toc417980680)

[7.2. Publicarea rezultatelor evaluării 4](#_Toc417980681)

[7.3. Rezultatele competiţiei 4](#_Toc417980682)

[7.4. Negocierea bugetului şi semnarea contractelor de finanţare 4](#_Toc417980683)

[8. Calendarul competiţiei/concursului 5](#_Toc417980684)

**PROIECTE DIN CADRUL PROGRAMELOR DE STAT**

Finanţarea proiectelor din cadrul programelor de stat se efectuează pe bazacompetiţiei între proiectele organizaţiilor acreditate în sfera ştiinţei şi inovării.

Procedura de elaborare, depunere şi evaluare a propunerilor de proiect are loc în conformitate cu prevederile Codului cu privire la ştiinţă şi inovare al Republicii Moldova nr. 259-XV din 15.07.2004, cu modificările şi completările ulterioare, cu prevederile Regulamentului privind organizarea şi desfăşurarea concursului programelor de stat şi al proiectelor în sfera ştiinţei şi inovării, aprobat prin Hotărîrea Guvernului nr. 731 din 08.09.2014.

# Scopul

Obţinerea rezultatelor remarcabile în cercetare, obţinerea de noi cunoştinţe, asigurarea unui nivel adecvat al cercetării, precum şi a reutilării organizaţiilor, centrelor şi laboratoarelor ştiinţifice cu utilaj ştiinţific performant, care ar garanta compatibilitatea şi competitivitatea rezultatelor ştiinţifice ale cercetărilor din Republica Moldova cu cele din Spaţiul European de Cercetare.

# Obiective

* Cercetarea în scopul dezvoltării ştiinţei.
* Dezvoltarea ştiinţei pentru rezolvarea problemelor stringente ale ţării.
* Sporirea capacităților de cercetare, inovaționale și de diseminare a rezultatelor științifice.
* Creșterea capacității de participare în Programul Cadru H2020, creșterea competitivității internaţionale a organizaţiilor din sfera ştiinţei şi inovării.
* Extinderea şi menţinerea accesului comunităţii ştiinţifice din Republica Moldova la resursele de documentare on-line şi reţelele de profil.
* Integrarea în rețelele regionale și internaționale de infrastructură științifică.

# Condiţii de participare

* proiectul se va desfăşura într-o organizaţie din sfera ştiinţei şi inovării acreditată în domeniul cercetării din Republica Moldova ;
* în funcție de conducător de proiect sînt desemnați doar angajații titulari ai organizației-executor;
* directorii de proiect sunt desemnați din rîndul persoanelor cu grad științific, ce vor avea o vechime de muncă în domeniul tematicii propunerii de proiect de cel puțin 5 ani;
* una și aceeași persoană nu poate participa în calitate de director/executor în mai mult de un proiect în cadrul aceluiași apel;
* cota-parte a tinerilor cercetători (pînă la 35 ani) va constitui cel putin 30% din echipa de realizare a proiectului
* baza tehnico-materială a laboratorului sau centrului în care se vor efectua cercetările va corespunde cerinţelor privind pregătirea cadrelor ştiinţifice la nivel contemporan;
* termenul de realizare a unui proiect nu va depăşi 2 ani;
* prioritate se va acorda proiectelor ce vor prevedea cofinanțarea și antrenarea în activități a unui spectru larg de organizații acreditate în sfera științei și inovării;
* este interzisă depunerea de proiecte care au în vedere activităţi deja finanţate sau în curs de finanţare din alte surse naţionale şi/sau străine.
* propunerile de proiect vor prezenta clar şi explicit rezultatele preconizate.
  + propunerile de proiect vor fi elaborate strict în conformitate cu actele legislative sus-menționate;
  + propunerile de proiect care nu vor respecta condițiile concursului vor fi eliminate din competiție;
  + se va exclude orice tip de modificare sau de îmbunătăţire a propunerii în sine după depunerea dosarului la concurs.

# Durata

Termenul de realizare a unui proiect nu va depăşi 2 ani.

# Buget

Finanţarea de la bugetul de stat pentru un proiect este de până la **200 mii lei/anual.**

Conform cap III, pct. 14 lit) b al Regulamentului privind finanţarea activităţilor în sfera ştiinţei şi inovării şi a învățământului academic, parte componentă la Acordul de parteneriat între Guvern şi Academia de Ştiinţe a Moldovei pentru anul 2014, membrii de profil ai Academiei de Ştiinţe a Moldovei în mod obligatoriu trebuie să cofinanţeze ***20% din valoarea totală a proiectului***.

Conform cap III, pct. 14 lit) c al Regulamentului privind finanţarea activităţilor în sfera ştiinţei şi inovării şi a învățământului academic, parte componentă la Acordul de parteneriat între Guvern şi Academia de Ştiinţe a Moldovei pentru anul 2014, membrii afiliaţi ai Academiei de Ştiinţe a Moldovei în mod obligatoriu trebuie să cofinanţeze ***60% din valoarea totală a proiectului***.

Cofinanţarea trebuie garantată prin scrisorile de asigurare ale organizaţiilor executor și argumentată prin calcule care explică mijloacele financiare atribuite din surse proprii în cazul acceptării proiectului spre finanţare. Cofinanțarea nu poate fi asigurată din contul surselor alocate de la bugetul de stat.

# Structura echipei de implementare a proiectului

* În funcţia de director de proiect pot fi desemnate doar persoane titulare ale organizaţiei-executor, care deţin grad ştiinţific de doctor sau dr. habilitat.
* Angajaţii CFCFA şi ai CCE nu pot participa în calitate de directori/executori în proiectele monitorizate/expertizate.

# Înaintarea, evaluarea şi selecţia proiectelor

Formularul-tip de perfectare a propunerii de proiect poate fi accesat pe site-ul CFCFA [www.cfcfa.asm.md](http://www.cfcfa.asm.md) şi pe site-ul [www.asm.md](http://www.asm.md).

Propunerea de proiect va fi înregistrată în sistemul Expert on-line [www.expert.asm.md](file:///C:\CFCFA07\AppData\Roaming\Skype\AppData\Local\Temp\www.expert.asm.md), telefoane de contact: 28-98-51, 28-98-42.

Formularele completate şi imprimate, semnate şi ştampilate vor fi prezentate în limba română pe suport de hârtie şi în variantă electronică (WORD), anexându-se informaţia în limba engleză pînă la 2 pagini, ce va include rezumatul propunerii, obiectivele, rezultatele estimate, impactul ştiinţific şi socio-economic al lor, noutatea investigaţiilor, importanţa cercetărilor în plan naţional şi internaţional, modul de implementare, publicaţiile relevante, la Centrul pentru Finanțarea Cercetării Fundamentale și Aplicative (CFCFA), bd. Ştefan cel Mare şi Sfânt, 1, biroul 336, tel. 27-27-58.

## 7.1. Evaluarea de către experţi

Propunerile de proiect vor fi transmise spre evaluare experţilor independenţi conform Acordului de Parteneriat dintre Guvern şi Academia de Ştiinţe a Moldovei pentru anul 2014 aprobat prin Hotărîrea Guvernului nr. 731 din 08.09.2014.

Proiectele vor fi evaluate conform Fişelor de evaluare a proiectelor din domeniul cercetărilor fundamentale şi aplicative (<http://www.cce.asm.md/ro/procesul-de-expertiza>).

Vor avea prioritate propunerile de proiect care au drept scop iniţierea și fortificarea colaborării în regiune şi în spaţiul european de cercetare.

## 7.2. Publicarea rezultatelor evaluării

Lista propunerilor de proiecte şi punctajul obţinut de fiecare dintre acestea, în ordinea descrescătoare a valorii punctajului, va fi publicată pe site-ul CFCFA [www.cfcfa.asm.md](http://www.cfcfa.asm.md) şi AŞM [www.asm.md](http://www.asm.md)

## 7.3. Rezultatele competiţiei

În urma competiţiei prin Hotărîrea Consiliul Suprem pentru Ştiinţă şi Dezvoltare Tehnologică al AŞM vor fi aprobate proiectele spre finanţare. Vor fi înaintate doar propunerile de proiect care acumulează cel mai mare punctaj în urma evaluării, dar nu mai puţin de barajul minim prevăzut în fișa de evaluare.

Pentru negociere, în vederea semnării contractului, vor fi invitați doar primii clasaţi în această ierarhie, conform resurselor financiare disponibile.

În cazul în care această negociere eşuează, se va relua procedura de selecţie.

## 7.4. Negocierea bugetului şi semnarea contractelor de finanţare

Directorul proiectului câştigător va elabora contractul de finanţare (conform contractului tip).

# ****Calendarul competiţiei/concursului****

|  |  |
| --- | --- |
| **Activitatea** | **Termeni limită** |
| Lansarea apelului | 10.08.2015 |
| Termenul limită pentru înaintarea propunerilor de proiect | 18.09.2015 |
| Publicarea rezultatelor privind eligibilitatea participării la apel | 22.09.2015 |
| Evaluarea propunerilor de proiect eligibile  (vezi fișele de evaluare) | 23.09.2015 |
| Publicarea rezultatelor expertizei | 23.10.2015 |
| Contestarea rezultatelor | 26.10.2015-28.10.2015 |
| Publicarea listei proiectelor aprobate pentru finanțare prin hotărîrea CSȘDT | După aprobarea Hotărârii de CSȘDT |